Юлдашев Роберт Нәжип улы

Юлдашев Роберт Нәжип улы (9 июль 1971 йыл) — башҡорт музыканты, ҡурайсы. «Ҡурайсы» төбәк-ара йәмәғәт ойошмаһы һәм «Ҡурайсы» этно-төркөмө етәксеһе. Башҡортостан Республикаһының Ҡурайсылар союзы ағзаһы (2007). Шәйехзада Бабич исемендәге дәүләт республика йәштәр премияһы лауреаты (2003), Башҡортостандың халыҡ артисы (2012). Салауат Юлаев ордены кавалеры (2022).

 Биографияһы 
Роберт Нәжип улы Юлдашев 1971 йылдың 9 июлендә Башҡорт АССР-ының (1992 йылдың 25 февраленән Башҡортостан Республикаһы) баш ҡалаһы Өфөлә тыуған. 2000 йылда Заһир Исмәғилев исемендәге Өфө дәүләт сәнғәт институтын тамамлаған (Айрат Ҡобағошов класы).

Бала сағынан спорт менән әүҙем шөғөлләнә. «Салауат Юлаев» хоккей клубының балалар командаһы составында уйнайЛежень Ю. Роберт Юлдашев мог выступать за «Салават Юлаев», а играет на курае// Медиакорсеть .

1989 йылдан Өфө дәүләт сәнғәт институты ҡарамағындағы урта махсус музыка мәктәбе уҡытыусыһы булып эшләй. 1991 йылдан «Аҡйондоҙ» музыка төркөмөндә сығыш яһай. 1995—1998 һәм 2001—2003 йылдарҙа Фәйзи Ғәскәров исемендәге дәүләт академия халыҡ бейеүҙәре ансамбле музыканты була.

2009 йылдан «Ҡурайсы» төбәк-ара йәмәғәт ойошмаһы һәм «Ҡурайсы» этно-төркөмө етәксеһе.

 Ижади һәм концерт эшмәкәрлеге 
Роберт башҡарыуында ҡурай моңо Англия («Роял фестиваль холл»), Япония һәм башҡа илдәрҙә яңғыраны. Башҡортостан милли симфоник оркестры менән Испанияла, «Кремлёвский балет» труппаһы менән Бельгия, Люксембург, Голландия гастролдәрҙә булды һәм был илдәр тамашасыларын уйнауы менән әсир итте. Талантлы музыкант шулай уҡ Берлин, Кипр һәм Италияның Милан ҡалаһындағы «Ла Скала» сәхнәләрендә ҙур уңыш ҡаҙанды.

Ҡурайсы Владимир Спиваков етәкселегендәге «Виртуозы Москвы» оркестры менән берлектә «Путь», «Дом солнца» фильмдарына музыка яҙыуҙа ҡатнаша. Гарик СукачевКураист Роберт Юлдашев вместе с Гариком Сукачевым и группой Чайф — Белые дороги. «pikabu.ru» сайты, Николай Носков, «Пелагея» кеүек Рәсәй эстрада йондоҙҙары менән сығыш яһау Роберт Юлдашев һәм ҡурайға киң танылыу алып килде.

 Йәмәғәт эшмәкәрлеге 
 «Уфимская волна-2014» конкурсының жюри ағзаһы.
 Башҡортостан юлдаш телевидениеһы ойошторған башҡорт бейеүе бәйгеһе "Байыҡ"тың баһалама ағзаһы (2013)Официальный сайт Башкирского спутникового телевидения 

 Ҡаҙаныштары 
 2016 йыл, сентябрь: «Russian World Music Awards» премияһына дәғәүәселәр араһында Роберт Юлдашевтың «Ҡурайсы» этно-төркөмө тамашасыларҙың тауыш биреүе һөҙөмтәһендә еңеүсе булды, 2016, 1 октябрь.В Москве Роберту Юлдашеву и группе «Курайсы» вручили зрительский приз премии Russian World Music Awards-2016. , 2016, 27 ноябрь

 Уның тураһында 
 Валитова Н. Народный артист Башкирии Роберт Юлдашев: «Сукачев сказал, что в курае звучит сама вечность». Средство массовой информации — сетевое издание «Новостной портал ProUfu.ru». 2015, 27 июняСетевое издание «Новостной портал ProUfu.ru». 2015, 27 июня.
 Ҡотлогилдина З. Моңдоң милләте юҡ, моңдоң көсө бар. «Башҡортостан» гәзите, 2012, 24 февраль         , 2012, 24 февраль 
 Баймөхәмәтов А. Ҡурай менән Йыһан бәйләнеше. «Башҡортостан» гәзите, 2012, 16 февраль         , 2012, 16 февраль .
 Лежень Ю. Роберт Юлдашев мог выступать за «Салават Юлаев», а играет на курае. «Медиакорсеть» сайты, 2012, 15 февраль.

 Маҡтаулы исемдәре һәм башҡа бүләктәре 
 Салауат Юлаев ордены (2022)Радий Хабиров в День работника культуры наградил выдающихся представителей отрасли
 Башҡортостан Республикаһының халыҡ артисы (2012)
 Ғата Сөләймәнов исемендәге ҡурайсылар конкурсында Гран-при
 Йомабай Иҫәнбаев исемендәге ҡурайсылар конкурсында Гран-при
 «Тюрксой» Халыҡ-ара ойошмаһы үткәргән конкурста беренсе премия
 Шәйехзада Бабич исемендәге дәүләт республика йәштәр премияһы (2003)

 Иҫкәрмәләр 

 Сығанаҡ 

 Международное артистическое агентство 
 Радий Хабиров в День работника культуры наградил выдающихся представителей отрасли

 Һылтанмалар 
 РОБЕРТ ЮЛДАШЕВ — официальная группа
 Роберт Юлдашев и группа «Курайсы». Фестиваль WOMAD. Официальный сайт 
 База данных «Авторская песня». Персональные страницы авторов и исполнителей. Юлдашев Роберт. Сайт портала Bard.ru

Категория:Шәйехзада Бабич исемендәге йәштәр дәүләт премияһы лауреаттары
Категория:Ҡурайсылар
Категория:Өфө дәүләт сәнғәт институтын тамамлаусылар
Категория:Башҡортостандың атҡаҙанған артистары